《廷试即事》
明代·韩殷

夹仗旌旗集羽毛，九重春色醉仙桃。天临奎壁星辰近，云捲珠仙剑佩高。

丽日祥烟承罕跸，紫驼银瓮出葡萄。扬雄更有河东赋，敷奏明时岂惮劳。

作者简介：明广东番禺人，字阜民，号雪鸿。景泰五年进士。历仕至刑部郎中。能伸理冤屈，不避权要，人称韩铁笔。尝与给事中白莹赴福建治御史朱荣之狱，守正不阿。有《雪鸿稿》。